Baie dankie, Gisela, dis baie mooi en so waar van sy lewe. Gelukkig het ons sy gedigte en veral sy eie wonderlike elegiese gedigte as permanente herinnering en waardeur hy “lewend” bly. Hy het mos self aan my suster en swaer geskryf, na hulle 6-jarige dogtertjie, “KLEIN ESTIE” voor hulle oë dodelik beseer is deur ‘n verbygaande motor: “Soos julle weet is dit vir my baie moeilik om die dood te verwerk. Dis eers as ek die skoonheid daarin kan vind dat ek dit kan aanvaar,” En saam met die brief stuur hy sy aangrypende gedig, “by die dood van ‘n kind.” wat so treffend deur Hendrik Hofmeyr getoonset is as deel van sy 5-lied Elegiese siklus: “En skielik is dit aand.”